Dragutin Bukvić
Dragutin Bukvić (Očka Gora kod Čajetine, 28. februar 1885 — Očka Gora kod Čajetine, 23. jul 1960), revolucionar i sindikalni aktivista.Preziveo logor na Banjici,svirepo mucen od Gestapo-a.Bio je clan Kominterne i veliki prijatelj Dolores Ibaruri.

Biografija 
Rođen je 28. februara 1885. godine u selu Očka Gora, kod Čajetine. Po zanimanju je bio opančarski radnik. 

Član sindikata je bio od 1905. godine, a član Srpske socijaldemokratske partije od 1910. godine. Učestvovao je na Prvom kongresu Socijalističke radničke partije Jugoslavije (komunista), u Beogradu aprila 1919. godine i na Drugom kongresu KPJ, u Vukovaru juna 1920. godine. 

Na izborima za izborima za Ustavotvornu skupštinu Kraljevine SHS, novembra 1920. godine, bio je izabran za narodnog poslanika na na listi KPJ. Bio je član Centralnog partijskog veća Komunističke partije Jugoslavije i Izvršnog odbora Nezavisnih sindikata, od 1922. do 1923. godine. Sarađivao je u listovima - „Radničke novine“, „Organizovani radnik“ i „Radničko jedinstvo“.

Učestvovao je na kongresu Crvene sindikalne internacionale u Moskvi, 1922. godine, a bio je i jedan od predstavnika KPJ na Četvrtom i Petom kongresu Kominterne u Moskvi, 1922. i 1924. godine. 

Kao pristalica desne frakcije u KPJ, u jesen 1925. godine je napustio KPJ i Nezavisne sindikate. Potom je prišao grupi Ujedinjenje i učestvovao je u osnivanju Ujedinjenih radničkih sindikata Jugoslavije, čime je prestala njegova aktivnost u revolucionarnom radničkom pokretu.

Umro je 23. jula 1960. godine u Očkoj Gori.

Literatura 
 Enciklopedija Jugoslavije (knjiga druga). „Jugoslavenski leksikografski zavod, Zagreb“, 1982. godina.

Jugoslavenski komunisti
Srpski komunisti
Ličnosti radničkog pokreta Jugoslavije
Članovi Centralnog komiteta KPJ-SKJ
Političari Kraljevine Jugoslavije
Poslanici Skupštine Kraljevine Jugoslavije